
Rekordná jazda sedemmiestneho SUV do Holandska. Peaq bez nabíjania prešiel 936 kilometrov
› Škoda Peaq si pripísala rekordný dojazd na jedno nabitie v triede sedemmiestnych elektrických SUV – 936 km
› Elektrická vlajková loď značky dorazila bez dobíjania z Mladej Boleslavi do Holandska s priemernou spotrebou 9,2 kWh na 100 km
› Najväčšie a najpriestrannejšie SUV značky Škoda smeruje už čoskoro k prvým zákazníkom

Bratislava, 3. septembra 2026 – Na začiatku bol nápad dvoch zamestnancov značky Škoda Marka Ježa a Jakuba Krsa: Poďme vyskúšať, ako ďaleko dôjde nová sedemmiestna Škoda Peaq na jedno nabitie svojej 91 kWh batérie! Odpoveď sa rozhodli nájsť na trase Mladá Boleslav – Holandsko. Sedemmiestne elektrické SUV Škoda Peaq v sériovom vyhotovení napokon bez dobíjania dokázalo prejsť 936 kilometrov. Rekordný pokus sa uskutočnil pod dohľadom certifikačnej autority TÜV Süd. Podrobnejšiu reportáž z rekordnej jazdy, bohatú fotogalériu a tipy na úspornú jazdu nielen s elektromobilmi nájdete v článku na platforme Škoda Storyboard.

„Cieľom bolo ukázať možnosti techniky až na samotnej hranici jej možností, a to v bežnej premávke. Na dosiahnutie maximálneho dojazdu sme samozrejme zvolili najvhodnejšiu trasu aj zodpovedajúci defenzívny štýl jazdy,“ hovorí Jakub Krs, jeden z vodičov počas rekordnej jazdy, ktorý je v spoločnosti Škoda Auto zodpovedný za stratégiu vysokonapäťových batérií. „Bežný používateľ takto s vozidlom asi nikdy nepôjde, naopak bude využívať možnosti, ktoré Peaq ponúka v oblasti dynamiky, palubného infotainmentu aj komfortu,“ dopĺňa druhý vodič Marek Jež, vedúci modelového radu Peaq. Homologizovaná hodnota dojazdu podľa cyklu WLTP, ktorý zohľadňuje všetky legislatívou požadované jazdné režimy, dosahuje pri vozidle Škoda Peaq 90 až 647 km. Rekordný dojazd sedemmiestneho modelu Peaq na úrovni 936 km, dosiahnutý za optimálnych podmienok v bežnej premávke, túto hodnotu prekonal o 289 km, teda takmer o 45 %.

Na rekordnú jazdu poslúžilo sériové vozidlo Škoda Peaq 90 s kapacitou trakčnej batérie 91 kWh (86 kWh netto), výkonom 210 kW, pohonom zadných kolies, 19-palcovými kolesami a sériovými pneumatikami so zníženým valivým odporom. Veľkým prínosom je aj dôsledná optimalizácia aerodynamiky modelového radu Peaq s Cx = 0,249.

Najväčšie a najpriestrannejšie SUV v ponuke značky Škoda vyrazilo na rekordnú jazdu v utorok 25. augusta napoludnie od sídla spoločnosti v Mladej Boleslavi a cez Nemecko dorazilo v stredu skoro ráno po prestávkach na výmenu vodičov, odpočinok a občerstvenie do Holandska. Jazdu ukončilo popoludní v prímorskom letovisku Zandvoort. Bez nabíjania trakčnej batérie tak sedemmiestna Škoda Peaq absolvovala jazdu dlhú 936 km s priemernou spotrebou 9,2 kWh na 100 km.
Škoda Peaq, ktorej sériová výroba prebieha v domovskom závode spoločnosti v Mladej Boleslavi, prináša viacero prvkov, ktoré sú pre značku nové. Patria medzi ne výsuvné kľučky dverí, panoramatická strecha s dynamickým riadením zatienenia či obojsmerné nabíjanie. Odozva zákazníkov na novú vlajkovú loď automobilky Škoda je veľmi pozitívna, do konca júla spoločnosť evidovala viac ako 10 000 objednávok.

Video a fotografie k téme: 
	

	Video: Rekordná jazda sedemmiestneho SUV do Holandska. Peaq bez nabíjania prešiel 936 kilometrov
Na rekordnú jazdu poslúžilo sériové vozidlo Škoda Peaq 90 s kapacitou trakčnej batérie 91 kWh (86 kWh netto), výkonom 210 kW, pohonom zadných kolies, 19-palcovými kolesami a sériovými pneumatikami so zníženým valivým odporom. Veľkým prínosom je aj dôsledná optimalizácia aerodynamiky modelového radu Peaq s Cx = 0,249.

	Rekordná jazda sedemmiestneho SUV do Holandska. Peaq bez nabíjania prešiel 936 kilometrov
Najväčšie a najpriestrannejšie SUV v ponuke značky Škoda vyrazilo na rekordnú jazdu v utorok 25. augusta napoludnie od sídla spoločnosti v Mladej Boleslavi a cez Nemecko dorazilo v stredu skoro ráno po prestávkach na výmenu vodičov, odpočinok a občerstvenie do Holandska.

	Rekordná jazda sedemmiestneho SUV do Holandska. Peaq bez nabíjania prešiel 936 kilometrov
Jazdu ukončilo popoludní v prímorskom letovisku Zandvoort. Bez nabíjania trakčnej batérie tak sedemmiestna Škoda Peaq absolvovala jazdu dlhú 936 km s priemernou spotrebou 9,2 kWh na 100 km.

	Rekordná jazda sedemmiestneho SUV do Holandska. Peaq bez nabíjania prešiel 936 kilometrov
Za volantom rekordného vozidla sa striedali kolegovia Marek Jež (vľavo) a Jakub Krs (vpravo), zamestnanci spoločnosti Škoda Auto, ktorí prišli s nápadom vyskúšať čo najdlhší dojazd sedemmiestneho elektromobilu v reálnej premávke.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

